विभीषण का यह कथ्य आज के उदारवादी समाज और बुद्धिजीवियों की बेचैनी को दर्शाता है, जो मोदीमय मीडिया के प्रचार तंत्र से ओत-प्रोत समाचारों की बाढ़ से चिंतित है। इस प्रचार तंत्र ने मोदी और उनकी बीजेपी को अजेय के तौर पर पेश किया है। साथ ही यह भी सिद्ध करने की कोशिश की जा रही है कि विपक्ष उनके सामने शक्तिविहीन और संसाधन रहित है। इस मीडिया तंत्र ने मोदी को एक ऐसे रथ पर सवार कर दिया है, जो बिना किसी बाधा के अग्रसर है, जिसमें हर प्रकार के अस्त्र-शस्त्र हैं। लेकिन मोदी और बीजेपी इन अस्त्रों को जिस रूप में सामने ला रहे हैं, उसने मर्यादा, शालीनता और सौम्यता की सारी सीमाओँ का उल्लंघन किया है। जिस सत्ता रूपी रथ पर सवार मोदी किसी को कुछ नहीं समझते, शायद वे भूल जाते हैं कि इस रथ की असली परिभाषा क्या है। रामायण के लंका कांड में विभीषण की अधीरता और बेचैनी का जबाव जब भगवान श्रीराम देते हैं, तो वे रथ की व्याख्या करते हैं। विभीषण का प्रश्न था: